Държавен вестник, бр. 5, 2013 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  5
ПОСТАНОВЛЕНИЕ № 7
ОТ 10 ЯНУАРИ 2013 Г.
за изменение и допълнение на Наредбата за 
реда за внасяне и разпределяне на задължи­
телните осигурителни вноски и вноските за 
фонд „Гарантирани вземания на работници­
те и служителите“, приета с Постановление 
№ 291 на Министерския съвет от 2005 г. 
(обн., ДВ, бр. 1 от 2006 г.; изм. и доп., бр. 2 
от 2010 г. и бр. 14 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 запетаята след думата „задъл­
жения“ се заменя със съюза „и“, а думите 
„глоби и имуществени санкции“ се заличават.
§ 2. Член 2 се изменя така:
„Чл. 2. (1) Осигурителните вноски, уста­
новените задължения и лихви за държавното 
обществено осигуряване, НЗОК, Учителския 
пенсионен фонд и вноските, установените 
задължения и лихви за фонд „Гарантирани 
вземания на работниците и служителите“ се 
внасят по банковата сметка на компетентната 
териториална дирекция (ТД) на НАП, по която 
се внасят приходите на централния бюджет.
(2) Осигурителните вноски, установените 
задължения и лихви за допълнително задъл­
жително пенсионно осигуряване се внасят по 
банковата сметка за допълнително задължи­
телно пенсионно осигуряване на компетент­
ната ТД на НАП.“
§ 3. Създава се чл. 2а:
„Чл. 2а. Задължителните осигурителни 
вноски и вноските за фонд „Гарантирани 
вземания на работниците и служителите“ се 
изчисляват до втория знак след десетичната 
запетая за всяко осигурено лице поотделно, 
като закръгляването им се извършва по след­
ния начин:
1. когато третата цифра след десетичната 
запетая е в интервала от 0 до 4, втората цифра 
след десетичната запетая остава непроменена;
2. когато третата цифра след десетичната 
запетая е в интервала от 5 до 9, се прибавя 
единица към втората цифра след десетичната 
запетая.“
§ 4. В чл. 3 се правят следните изменения 
и допълнения:
1. Алинея 1 се изменя така:
„(1) Работодателите, осигурителите, само­
осигуряващите се лица и осигурителните каси 
внасят задължителните осигурителни вноски 
и вноските за фонд „Гарантирани вземания 
на работниците и служителите“ в сметките 
по чл. 2 чрез търговска банка, лицензиран 
пощенски оператор или поделенията им, като 
в платежните документи вписват съответно 
ЕИК по регистър БУЛСТАТ (ЕИК на търго­
веца), ЕГН (ЛНЧ), служебен номер, издаден 
от НАП.“
2. Създават се ал. 3 – 5:
„(3) Осигурителите и самоосигуряващите се 
лица, с изключение на лицата по чл. 40, ал. 5 
от Закона за здравното осигуряване, които 
внасят задължителни осигурителни вноски, 
отнасящи се за периоди преди 1 януари 2005 г., 
подават заявление съгласно приложение № 1 
преди внасянето на вноските.
(4) Осигурителите и самоосигуряващите се 
лица, когато имат повече от едно задължение 
за допълнително задължително пенсионно 
осигуряване, на основание чл. 159, ал. 4 от 
Кодекса за социално осигуряване могат да 
заявят кое от тях погасяват до започването на 
принудителното им събиране, като подадат 
заявление съгласно приложение № 2.
(5) Заявленията по ал. 3 и 4 се подават в 
компетентната ТД на НАП.“
§ 5. Член 4 се изменя така:
„Чл. 4. Събраните по сметките по чл. 2 
средства се централизират ежедневно към 
сметки на НАП в Българската народна банка 
по ред, определен от министъра на финансите 
и от управителя на Българската народна банка, 
като средствата по чл. 2, ал. 1 се превеждат по 
сметка на НАП за приходите на централния 
бюджет, а тези по чл. 2, ал. 2 – по сметката 
на НАП по чл. 6, ал. 2.“
§ 6. Член 5 се отменя.
§ 7. В чл. 6 се правят следните изменения 
и допълнения:
1. В ал. 1 накрая се добавя „в Българската 
народна банка, с изключение на вноските по 
ал. 4“.
2. В ал. 2 думите „съответната централи­
зирана сметка по чл. 4 на НАП“ се заменят 
със „сметката за чужди средства на НАП 
за допълнително задължително пенсионно 
осигуряване в Българската народна банка с 
изключение на вноските по ал. 4“.
3. Създават се ал. 3 и 4:
„(3) Дължимите вноски за фондовете за 
допълнително задължително пенсионно осигу­
ряване за осигурените от НОИ и НЗОК лица 
се превеждат от сметките на НОИ и НЗОК 
по сметката по ал. 2.
(4) Националният осигурителен институт и 
НЗОК се разчитат помежду си за дължимите 
от тях здравноосигурителни вноски и вноски 
за държавното обществено осигуряване по 
ред, определен от министъра на финансите.“
§ 8. Член 7 се изменя така:
„Чл. 7. (1) Постъпилите по сметката по 
чл. 4 на НАП в Българската народна банка 
суми за държавното обществено осигуряване, 
за Учителския пенсионен фонд и за фонд „Га­
рантирани вземания на работниците и служи­
телите“ се превеждат от НАП по сметката на 
НОИ за държавното обществено осигуряване 
в Българската народна банка, а за приходите 
на НЗОК – съответно по сметката на НЗОК 
в Българската народна банка.